ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 09.04.1997 
COM(97) 144 τελικό 
97/0118 (ACC) 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
που τροποποιεί τον κανονισμό (ΕΚ) αριθ. 70/97, σχετικά με το καθεστώς που 
διέπει τις εισαγωγές στην Κοινότητα προϊόντων καταγωγής των Δημοκρατιών της 
Βοσνίας-Ερζεγοβίνης, της Κροατίας και της Πρώην Γιουγκοσλαβικής 
Δημοκρατίας της Μακεδονίας καθώς και τις εισαγωγές οίνων καταγωγής 
Δημοκρατίας της Σλοβενίας 
(υποβληθείσα από την Επιτροπή) 

Αιτιολογική έκθεση 
1. Μετά την καταγγελία, στις 25 Νοεμβρίου 1991, της συμφωνίας συνεργασίας 
μεταξύ της Κοινότητας και της Σοσιαλιστικής Δημοκρατίας της Γιουγκοσλαβίας, 
το Συμβούλιο αποφάσισε, στις 2 Δεκεμβρίου 1991, να εφαρμόσει θετικά επιλεκτικά 
μέτρα υπέρ των αντιμαχόμενων παρατάξεων στην πρώην Γιουγκοσλαβία, τα οποία 
θα συνέβαλαν στην πορεία προς την ειρήνη. 
2. Τα εν λόγω αυτόνομα θετικά μέτρα περιλαμβάνουν τις προτιμησιακές 
εμπορικές παραχωρήσεις που προέβλεπε η συμφωνία συνεργασίας ΕΟΚ-
Γιουγκοσλαβίας του 1980. Αφορούν κυρίως την απαλλαγή από δασμούς και την 
κατάργηση των ποσοτικών περιορισμών για τα βιομηχανικά προϊόντα και ειδικές 
παραχωρήσεις για διάφορα γεωργικά προϊόντα (απαλλαγή από δασμούς, 
δασμολογικές ποσοστώσεις). 
3. Η Ομοσπονδιακή Δημοκρατία της Γιουγκοσλαβίας εξαιρείτο από την 
εφαρμογή των εμπορικών μέτρων που θεσπίζονταν υπέρ της Βοσνίας -
Ερζεγοβίνης, της Κροατίας, της Πρώην Γιουγκοσλαβικής Δημοκρατίας της 
Μακεδονίας και της Σλοβενίας. Η Σλοβενία έπαψε να υπάγεται το 1997 στο 
αυτόνομο καΟεσπυς, με εξαίρεση τις εισαγωγές οίνου, λόγου της υπογραφής της 
ευρ(οπαϊκής συμφουνίας και της θέσης σε εφαρμογή της ενδιάμεσης συμφωνίας την 
1.1.1997. 
4. Η υπαγωγή της Ομοσπονδιακής Δημοκρατίας της Γιουγκοσλαβίας στο 
καθεστώς που ισχύει για τις εισαγωγές και ορίζεται από τον κανονισμό (ΕΚ) αριθ. 
70/97 της 20ης Δεκεμβρίου 1996 θεωρείται σκόπιμη, λόγω της υποχρέωσης που 
αναλήφθηκε σχετικά με την πραγματοποίηση δημοκρατικών μεταρρυθμίσεων και 
λόγω της δυσχερούς οικονομικής κατάστασης στην οποία βρίσκεται η χώρα. 
5. Αντικείμενο της παρούσας πρότασης κανονισμού αποτελεί η επέκταση του 
αυτόνομου προτιμησιακού καθεστώτος στην Ομοσπονδιακή Δημοκρατία της 
Γιουγκοσλαβίας. 
ΚΑΝΟΝΙΣΜΟΣ (ΕΚ) ΤΟΥ ΣΥΜΒΟΥΛΙΟΥ 
που τροποποιεί τον κανονισμό (ΕΚ) αριθ. 70/97, σχετικά με το καθεστώς που 
διέπει τις εισαγωγές στην Κοινότητα προϊόντων καταγωγής των Δημοκρατιών της 
Βοσνίας-Ερζεγοβίνης, της Κροατίας και της Πρώην Γιουγκοσλαβικής 
Δημοκρατίας της Μακεδονίας καθώς και τις εισαγωγές οίνων καταγωγής 
Δημοκρατίας της Σλοβενίας 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη, 
τη συνθήκη για την ίδρυση της Ευρωπαϊκής Κοινότητας και ιδίως το άρθρο 113, 
την πρόταση της Επιτροπής, 
Εκτιμώντας, 
ότι ο κανονισμός (ΕΚ) αριθ. 70/97', σχετικά με το καθεστώς που διέπει τις 
εισαγα)γές στην Κοινότητα προϊόντων καταγωγής των Δημοκρατιών της Βοσνίας-
Ερζεγοβίνης, της Κροατίας και της Πρώην Γιουγκοσλαβικής Δημοκρατίας της 
Μακεδονίας καθώς και τις εισαγωγές οίνων καταγωγής Δημοκρατίας της 
Σλοβενίας δεν ισχύει για τις εισαγωγές στην Κοινότητα προϊόντων καταγωγής 
Ομοσπονδιακής Δημοκρατίας της Γιουγκοσλαβίας· 
ότι είναι σκόπιμο να επεκταθεί το εν λόγω καθεστώς στην Ομοσπονδιακή 
Δημοκρατία της Γιουγκοσλαβίας λόγω του ότι αυτή ανέλαβε την υποχρέωση να 
προβεί σε δημοκρατικές μεταρρυθμίσεις και λόγω της δυσχερούς οικονομικής 
κατάστασης στην οποία βρίσκεται η χώρα 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
1. Στον τίτλο καθώς και στο άρθρο 1 του κανονισμού (ΕΚ) αριθ. 70/97 
προστίθενται μετά τη λέξη "Κροατίας" οι λέξεις "Ομοσπονδιακής Δημοκρατίας της 
Γιουγκοσλαβίας". 
2. Στο άρθρο 8 παράγραφος 2 η ποσότητα "11.725 τόνων" αντικαθίσταται από 
την ποσότητα "21.700 τόνων". 
3. Στο παράρτημα Δ, στην τελευταία στήλη μετά τη λέξη "Κροατία" 
προστίθενται οι λέξεις "Ομοσπονδιακή Δημοκρατία της Γιουγκοσλαβίας". 
4. Στο παράρτημα Η μετά τη γραμμή "Κροατία" προστίθεται μια γραμμή: 
"Ομοσπονδιακή Δημοκρατία της Γιουγκοσλαβίας 9975 τόνοι (βάρος 
ολόκληρων σφαγίων)". 
1 ΕΕ αριθ. L 16, της 18.1.1997, α. 1. 
Άρθρο 2 
Ο παρών κανονισμός τίθεται σε ισχύ την πρώτη ημέρα μετά τη δημοσίευση του στην 
Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα 
σε κάθε κράτος μέλος. 
Βρυξέλλες 
Για το Συμβούλιο 
Ο Πρόεδρος 
ISSN 0254-1483 
COM(97) 144 τελικό 
ΕΓΓΡΑΦΑ 
GR 11 02 03 
Αριθ. καταλόγου : CB-CO-97-136-GR-C 
ISBN 92-78-18032-7 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
ζ